CELEX: 62018TN0723
Language: hu
Date: 2018-12-07 00:00:00
Title: T-723/18. sz. ügy: 2018. december 7-én benyújtott kereset – Barata kontra Parlament

25.2.2019   
            
            
               HU
            
            
               Az Európai Unió Hivatalos Lapja
            
            
               C 72/32
            
         
      2018. december 7-én benyújtott kereset – Barata kontra Parlament
      (T-723/18. sz. ügy)
      (2019/C 72/41)
      Az eljárás nyelve: angol
      
         Felek
      
      
         Felperes: João Miguel Barata (Evere, Belgium) (képviselők: G. Pandey, D. Rovetta és V. Villante ügyvédek)
      
         Alperes: Európai Parlament
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg, először, az Európai Parlament Főtitkárságának 2018. július 23-i, a felperes által az Európai Unió tisztviselői személyzeti szabályzata 90. cikkének (2) bekezdése alapján 2018. február 2-án és április 13-án benyújtott panaszt elutasító határozatát;
               
            
                  —
               
               
                  semmisítse meg, másodszor, a humánerőforrás-fejlesztési igazgató 2018. március 22-i, a felperesnek a 2017. évi igazolási eljárás keretében szervezett képzési programban való részvételére irányuló pályázata újbóli vizsgálatát mellőző, és a felperest a 2017. évi igazolási eljárásból ténylegesen kizáró határozatát;
               
            
                  —
               
               
                  semmisítse meg, harmadszor, a humánerőforrás-fejlesztési igazgató 2017. december 8-i és december 21-i, a felperes pályázatát kizárólag a 2017. évi igazolási eljárás keretében szervezett képzési programban való részvételére irányuló pályázatából hiányzó tárgymutató miatt elfogadhatatlannak nyilvánító határozatot;
               
            
                  —
               
               
                  semmisítse meg, negyedszer az Európai Parlament 2018. március 1-i, a felperest az általános eredményekről tájékoztató és őt a kiválasztott tisztviselők között pályázatának elfogadhatatlansága miatt nem szerepeltető határozatát;
               
            
                  —
               
               
                  semmisítse meg, ötödször, a személyi állomány körében megköröztetett, 2017. szeptember 22-i versenyvizsga-felhívást;
               
            
                  —
               
               
                  semmisítse meg végül az így összeálló, az említett képzési programban részt vevő tisztviselőket tartalmazó tervezett jegyzékét
               
            
                  —
               
               
                  előzetesen, amennyiben szükséges, az Európai Unió működéséről szóló szerződés 277. cikkének megfelelően állapítsa meg a személyzeti szabályzat 90. cikkének a jelen eljárásban való érvénytelenségét és alkalmazhatatlanságát.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap az indokolási kötelezettség megsértésén, a személyzeti szabályzat 25. cikkének megsértésén és az Európai Unió működéséről szóló szerződés 296. cikkének megsértésén alapul.
               
            
                  2.
               
               
                  A második jogalap az arányosság és a gondos ügyintézés elvének, a védelemhez való jognak és a felperes maghallgatásához való jog megsértésén, és ezáltal az Európai Unió Alapjogi Chartája 41. cikkének megsértésén alapul.
               
            
                  3.
               
               
                  A harmadik jogalap az Európai Unió Alapjogi Chartája 41. cikke szerinti megfelelő ügyintézéshez való jog megsértésén és nyilvánvaló értékelési hibán alapul.
               
            
                  4.
               
               
                  A negyedik jogalap az 1/58 rendelet (1) 1., 2., 3. és 4. cikkének megsértésén, továbbá az egyenlő bánásmód és a hátrányos megkülönböztetés tilalma elvének megsértésén alapul.
               
            
         (1)  Az Európai Gazdasági Közösség által használt nyelvek meghatározásáról szóló 1958. október 6-i tanácsi rendelet (HL 1958. 17., 385. o.; magyar nyelvű különkiadás 1. fejezet, 1. kötet, 3. o.).